Iepirkuma komisijas sniegtās atbildes uz ieinteresēto piegādātāju
 jautājumiem par atklātu konkursu
 “Telteņu KFT iegāde”, 
identifikācijas Nr. VALIC 2025/120/EN-P-AK


1. Jautājums 
[bookmark: _GoBack] Nolikuma 23.lpp, tehniskās specifikācijas sadaļā “TEHNISKĀS PRASĪBAS” norādīts: “Nestuvju svara izturība – ne mazāka kā 110kg” – lūdzam skaidrot, vai un kādā veidā pretendentam ir jāpierāda norādītā svara izturība, kā arī, kādā veidā komisija pārliecināsies par piedāvāto telteņu atbilstību šim parametram
Atbilde.
Pretendentam atsevišķi teltenes svara izturība nav jāpierāda. Komisija veic preces parauga atbilstības pārbaudi tehniskās specifikācijas prasībām, tostarp fiziski pārbaudot nestuvju svara izturību, lai pārliecinātos, ka tās iztur noteikto slodzi bez deformācijas vai plīsuma. Vienlaikus komisija uzsver, ka komersantam jānodrošina atbilstošas izturības diegi un kvalitatīvi šuvumi, lai izpildītu Pasūtītāja noteiktās prasības.


2. Jautājums 
Nolikuma 24.lpp, tehniskās specifikācijas sadaļā “KRĀSA” norādīts, ka vēlamais teltenes auduma apdrukas dizains ir NBS maskēšanās raksts WoodLatPat, - auduma potenciālais ražotājs šī projekta ietvaros, pasūtījuma gadījumā, ir gatavs veikt auduma apdruku saskaņā ar WoodLatPat maskēšanās rakstu, taču tam nepieciešams saņemt apdrukas digitalizētu maketu. Lūdzam Jūsu skaidrojumu, kāda ir pastāvošā kārtība WoodLatPat maskēšanās raksta dizaina saņemšanai auduma ražotājam, tā pilnvarotam pārstāvim vai konkursa pretendentam.

Atbilde.
Iepirkuma komisija skaidro, ka auduma apdrukā jāvadās pēc Tehniskajā specifikācijā noteiktajām prasībām. Līguma noslēgšanas gadījumā, pēc pretendenta pieprasījuma Centrs nodrošina iespēju iepazīties ar auduma paraugu vai saņemt auduma paraugu, kas izmantojams kā vizuālais un tehniskais etalons apdrukas sagatavošanai un saskaņošanai. Parauga izmantošana uzskatāma par pietiekamu pamata raksta reproducēšanai  iepirkuma ietvaros.




Iepirkuma komisijas sniegtās atbildes ir neatņemama atklāta konkursa sastāvdaļa un ir saistošas visiem pretendentiem. 
